আচ্ছা, একবার ভাবুন তো, আমরা কেন বলি পানি ভেজা পদার্থ? এই ভেজা শব্দের আসল অর্থ কী? কী বোঝায় ভেজা বললে? এ রকম বোকার মতো প্রশ্ন শুনে অনেকে হয়তো হাসবে। বলবে, পানিতে হাত দিলে ভিজে যায় ব্লেই তো পানিকে আমরা বলি ভেজা। এর মধ্যে আবার রহস্যের কী আছে। সত্য। কিন্তু পানি কি সবকিছু ভেজাতে পারে? একটা মোম্বাতি পানিতে ডোবালে তো সেটা ভিজবে না। তাহলে পানিকে কেন ভেজা বলব? এই ভেজার ব্যাপারটা বুঝতে হলে এর পেছনের বৈজ্ঞানিক ব্যাখ্যাটা জানতে হবে। বিজ্ঞানের এ রকম অনেক প্রশ্ন নিয়ে এ বইতে আলোচনা করা হয়েছে। আমাদের চারপাশের বিভিন্ন ঘটনার পেছনের বিজঙান্সম্মত ব্যাখ্যা না জানলে আধুনিক জগতের সবকিছু জানা-বোঝা যায় না। তরুণদের মনের অনেক কঠিন প্রশ্নের সহজ উত্তর পাওয়া যাবে এ বইতে।